Lapsena hoiti mind kui kullatükki.
Siis aga pidin läbima karastustule.
KUUMALAINE
Kui olin 15, kaotasin põlengus oma pere.
Hooletu üürileandja pärast.
Sel õhtul maksin talle kätte ja põletasin ta maja maha.
Ma ei teadnud, et ta kodus oli.
Vähemalt väitsin seda kõigile.
Aastaid hiljem õpetas tark mees mulle, et armastus on tapvam kui tuli.
11 AASTAT HILJEM
Kaks kord kuumem, kümme korda hävitavam.
Riiki piinavas kuumalaines on hukkunud vähemalt 33 inimest.
Meteoroloogide sõnul on temperatuurid aga aina tõusuteel.
Enam kui 90% niiskustase ja tuule puudumine
muudavad niigi ebamugavad tingimused ülimalt elamiskõlbmatuks.
LXR-i Bill Arrens toob teieni ilmateate.
40 °C
Temperatuur tõuseb kõikjal.
41 kraadi Seattle'is, 36 Portlandis.
Hei! Kas ma saaksin basseini tulla, kuni tööl oled?
Täna ei sobi. Üürniku pidu.
Bassein tühi?
Kuumus püsib meiega ning liigub vaikselt ka itta,
mistõttu ületavad ilmaprognoosid uudiskünniseid kogu riigis.
Selliseid värve pole veel kaardil nähtud.
New York, Philadelphia ja Washington
võivad kõik varsti oodata 37-kraadist temperatuuri.
Tule siia.
Pooles riigis on antud kuumalaine hoiatused...
"KASVATA OMA RIKKUST" SCOTT CRANE
KINNISVARATEENUSED KODU EEST SULARAHA
Tahad uudiseid? Leidsin midagi.
Üks vinge koht vee ääres. Tohutult potentsiaali.
Kunagine konservitehas. Jah, Ironside'i konservitehas.
Tasa, eks? See pole veel turul, aga kuulsin, et omanik võib olla huvitatud.
Olgu praegu.
HOIATUS! 24 TUNDI VIDEOVALVE
Seal ta ongi.
Siin saab päriselt hingata. - Tean. Parim konditsioneer linnas.
Ma olevat ära hellitatud. - Oledki.
Tubli tüdruk!
Eelistaksin lisa 10 000 aastas, aga võtan selle, mida pakutakse.
Mina samuti.
Kuidas tundub? Kas õhk on tõesti puhas?
Ta on sinu. - Aitäh, Manny!
Sa oled parim!
Nonii. Ironside'i konservitehas.
IRONSIDE'I KONSERVITEHAS
Magamamineku meeldetuletus
Aeg magama minna?
Vabandust. Olin just lahkumas… - Miks? Sa ei pea ära jooksma.
Tule sisse. Vesi on mõnus.
Kas sa oled majas uus?
Ei. Ei, tegelikult mitte. Ma lihtsalt... hakkan minema.
Näeme!
Ma tean, nii naljakas. - See pole nali, maa on väga väärtuslik.
Kuidas linnapeaametis läheb?
Hästi. - Tore.
IRONSIDE'I KONSERVITEHAS Claire Valensi arendusettepanek
Kas see on linnapea?
Jah, nad on vanad sõbrad.
Lane, tean, et olen siin uus, aga...
Mõtlesin, et äkki saaksin temaga mõne minuti rääkida?
Sest kuulsin midagi eile õhtul. - Jah.
Muidugi, teen ta ajakava sinu jaoks tühjaks.
Mitte täna, vaid kui tekib vaba hetk.
Annan teada, kui midagi vabaneb.
Ilmselt pärast tööpüha.
Ära pane tähele. Ta märgistab lihtsalt oma territooriumit.
Saan aru. Mehed.
Mina olen Claire. - Olivia.
Õnn kaasa. - Aitäh.
Härra Crane!
Tere! Ma olen uus, alustasin eelmisel nädalal.
Tahtsin end tutvustada. - Tean, kes sa oled.
Muidugi teate.
Ma ei taha segada, tahtsin vaid öelda, kui põnevil ma selle töö pärast olen.
Loen praegu teie raamatut ja kuulsin 18-aastaselt teid kõnelemas,
see liigutas mind väga.
Kuulsin eile õhtul midagi põnevat ja... - Suurepärane. Lähme koos lõunale?
Jah, olen praegu valgudieedil, on see okei?
Sina maksad. - Hästi.
Õed
HOOK UP - Sangria baar +36 sinu lähedal
Arlo Olen Sangria baari ees!
Ainus ülikonna ja täpiliste sokkidega!
See on muret tekitav. Kas sa oled sarimõrvar?
Ei.
Sarimõrvar vastaks täpselt nii.
Töötan juhtumi kallal. - Oled politseinik?
Vähemalt oskad juua.
Oled koos Claire'iga? Joogid on tasuta.
Jootrahale piiranguid pole.
Võtame täpiliste sokkide, suveõhtute ja uute sõprade terviseks.
Terviseks!
Sul on ilus kleit. - Sul on kena ülikond.
On see vast kokkusattumus.
Linn on väike. Tõenäosus oli üsna suur.
Täna ei ujugi? - Ei tahtnud su omaette olemist segada.
Mina olen Eve.
Sa ei ütle oma nime?
Ei tea veel.
Kuidas kohting läheb? Tal on kena ülikond.
Minu valitud.
Mu kihlatu. - Kus su sõrmus on?
Jätsin koju. Teeskleme, et saime täna tuttavaks.
Vürtsitame suhet.
Ajame ta armukadedaks? Hiilime välja, lähme kastame end vette?
Su kutile see küll ei meeldiks. - Mu vennale? Ta ei pahanda.
Ma ei tahaks su perekondlikku olemist segada.
See on minu auto.
Viskan su koju ära?
Pole vaja, elan lähedal.
Lähme, saame veel...
See on mu partner.
Uued sõbrad vist. Pean minema.
Kuulge! Kuulge, politsei siin!
Hoia eemale!
Ära pööra ümber.
Millega sa tegeled?
Veidi selle ja veidi teisega.
See vastab kuvandile. - Mis asi?
Sinu ebamäärane jutt.
Väga "müstiline võõras".
Ma olen ettevõtja.
Ikka ebamäärane.
Aga ma ei pane seda pahaks.
Mulle ei meeldi määratlemine raha teenimise viisi järgi.
Ma tahan lihtsalt raha teenida.
Mulle ei meeldi üldse määratlemine.
Mulle ka mitte.
Teddy, mida me ootame?
Linnaplaneerimisameti uus töötaja on idioot.
Pane oma pea tööle. Kutsu ta välja ja tee temast kasulik idioot.
Mis meil veel on?
Ärge mainige mulle kesklinna,
West Side'ist olen ka väsinud. Mis järgmiseks?
Laske käia. Selle eest te palka saategi. Teddy? Lane?
Aga sadama-alad?
Mis nendega? - Hea koht röövlite küüsi sattumiseks.
Aina enamatele pole uhked elurajoonid jõukohased,
neil on ka kohta vaja.
Kas sa selgitad mulle keskklassistumist?
Muidugi mitte. Juhin vaid tähelepanu rannajoone tööstuspiirkonna võimalustele.
Sinna on ebamugav liigelda.
Varsti hakkab uus metrooliin tööle.
Teate Ironside'i konservitehast?
See on hiiglaslik, seal on mitu hoonet. Loftideks, korteriteks, äripindadeks.
Omanik tahab müüa, aga pole seda veel kuulutanud.
Kes tahaks sadama-alal elada? - Mõtle suuremalt.
Kui tehased sulguvad, tekivad sadamatesse promenaadid.
Turistid, kauplused, veeäärsed hotellid.
Kogu piirkond on kapitaalremondiks valmis.
Huvitav.
Saada mulle üksikasjad.
Juba saatsin.
Tõesti? Lane?
Jah, see kiri peaks kusagil olema.
Organiseeri siis midagi.
Muidugi. - Ei, unusta ära.
Claire võib seda teha.
Härra, see on siinsamas.
On ju? - Just nii.
Kui kiiresti? - Kohe, kui valmis olete.
Olgu. Kas kell 15.00 sobib?
Täna?
Hakkan pihta. - Hästi.
Olgu, lähme.
IRONSIDE'I KONSERVITEHAS
Hea töö, Claire.
Kus siin süüa saab?
Ma tean ühte kohta.
Mu isa käis siin tihti.
Ta oli koristaja siit ümber nurga asuvas keskkoolis.
Oli?
Ta on surnud. Ema ka.
On sul õdesid-vendi?
Mul oli õde. Teda pole samuti. Olin 15.
Nad hukkusid kohutavas tulekahjus Powell Avenue projektis.
Muidugi, mäletan seda. Traagiline. Mul on väga kahju.
Ütlesid üks päev, et nägid mind kusagil kõnet pidamas.
Kus see oli?
Teine Võimalus?
Ma ei tea, kas mäletate... - Sotsiaalmaja.
Teine Võimalus, muidugi mäletan.
Käin seal tihti kõnesid pidamas. See oli...
See oli mu esimese naise... kireprojekt.
Ma ei teadnud.
Rahastasime sisuliselt kogu sihtasutust.
Ehitasin isegi uue hoone, milles nad praegu on.
Tegelikult meil on päris mitu
Teise Võimaluse vilistlast ettevõttes tööl.
"Vilistlast"!
Kõlab nii väärikalt.
See ongi väärikas.
Ma ei küsi üksikasju, aga...
su elu algas keeruliselt, jah?
Sind vaadates näen helge tulevikuga teotahtelist inimest...
Ära lase kellelgi end oma mineviku pärast häbistada.
Lubad?
Luban.
Lane, sa oled nii tähelepanunäljas.
Mul pole kunagi sellist assistenti olnud, ega sellist, kes ei oska...
Lane meenutan ml on homme kohtumin.
...täiskasvanu kombel grammatikat kasutada.
Kustunud on lühike küünal. Elu on kui kõndiv vari.
Ma tõttan appi.
Ja valgus sai.
Ma ei teadnud, et te suitsetate. - Meil kõigil on oma saladused.
Enam kui veerand miljonit majapidamist on täna elektrita, Oregonist Californiani,
tuhanded inimesed on pimeduses lõksus.
Piirkondlik elektrikatkestus tuleneb
USA-d nädalaid vaevanud kuumalainest.
Kartsin lapsena pimedust.
Enamik kardavad. - Ei, see lõi mind ikka...
verest välja.
Mu kujutlusvõime oli piiritu. Läksin endast täiesti välja.
Keeruline ette kujutada.
Ühel õhtul olin oma õe, Ellaga kahekesi kodus
ja elekter läks ära. Läksin paanikasse.
Nutsin, hingeldasin hüsteeriliselt.
Ella tahtis aidata, nii et ümbritses mind küünaldega.
Ja ma pidin need kõik ümber paigutama...
kuju ja suuruse järgi.
Ja üks meie postritest läks põlema.
Mida? - Jah.
Meie seinad olid igasugu asju täis.
Kõik oli leekides.
Ei. - Jah.
Kustutasime tule tekkidega, aga...
Kõik oli põletusjälgi täis.
Ja mu isa oli nii pahane.
Usun. - Jah.
Ta keeldus värvimast...
ütles, et peame põletusjälgi nägema,
et me poleks nii hooletud, aga...
mulle meeldisid need põletusjäljed.
Need meenutasid mulle, kuidas mu õde mind kaitsta püüdis.
Ta tundub hea õde olevat.
Jah.
Jah, ta oligi.
Oleksin ka tahtnud teda kaitsta.
Mis juhtus?
Ma jäin sõbranna juurde ööseks ja kodus oli...
Kodus oli tulekahju.
Meie üürileandja oli kõik majad aastateks hooletusse jätnud.
Ei mingeid tulekahjualarme ega sprinklereid.
Ja mind polnud seal.
Nad ei jäänud ellu.
Kõik on korras.
Sa oled nüüd Scotti assistent.
Mida? - Üllatav, jah?
Pane asjad kokku.
Pane mind pimekoopiasse kõiges, milles sa kindel pole, ehk siis kõiges.
Kuhu sa lähed? - Teddy assistendiks.
See polegi nii paha.
Tõsiselt? - Lane.
Kui aega saad, näita Claire'ile, kuidas mu cappuccino't teha.
Tubli poiss.
"Kui aega saad," tähendab kohe.
Sa oled uskumatu.
Kõigepealt lähed must mööda ja siis võtad mu töö ära?
Olid konservitehase kirja koopias. Miks sa seda ise ei kasutanud?
Tal on õigus, Lane. - No palun.
Sa tahtsid lihtsalt näidata, et oled meeskonnamängija.
See pole tõsi.
Mida iganes.
Vähemalt saan nüüd isaga rohkem aega veeta.
Ta ei jää nooremaks ega saa tervemaks.
On temaga kõik korras?
Ta on Saint Mark'sis.
Haiglas? - Ta viibib seal tihti.
Kas ta on haige? - Unusta ära, Claire.
Me pole sõbrad.
Sa ei tunne mind.
Edu sulle uuel tööl.
Teeme täna poppi.
Lähme kinno või lõunale. Teeme midagi lõbusat.
Ma ei saa.
Boss on minuga väga rahul. Tahan, et see jääkski nii.
Suure tööga kaasneb suur vastutus.
Sa paistad õnnelikum.
Ma olengi.
Mu elu liigub lõpuks kuhugi.
Paremasse kohta.
Minu oma ka.
Kas sa jõuad siia?
Mõtlesin, et võiksime õhtusöögile minna.
Jälle?
Olgu.
Ei. Ei, kõik on korras.
Olgu, kohtumiseni.
Aitäh, Claire.
Hommikul näeme. - Jah.
Kas te lahkute ka? - Varsti. Sa võid minna.
Kõik korras, härra?
Jah.
Ma ei mahu oma seltskonnalõvist naise kalendrisse.
Olgu.
Head õhtut. - Sulle ka.
Aga Claire, ma mõtlesin...
võiksime töötajatega peo teha.
Laupäeval, minu pool? - Jah, kõlab hästi.
Sa oled kutsutud.
Või on sul juba plaanid? - Ei. Muidugi, tulen hea meelega.
Võiksin selle korraldada?
Jätame selle seltskonnalõvile.
Saab midagi kasulikku teha.
Olgu. Head õhtut, härra.
Sulle ka. Ja Claire?
Aitäh.
Muidugi, härra.
Väga ilus soeng. - Aitäh.
Muutsin seda veidi.
Oota, kuni seda maja näed. See on uskumatu. - See on hiiglaslik.
Ma tean.
Tulen kohe tagasi. Vabandust.
Tšau!
Claire, tere! Jõudsidki.
Aitäh kutsumast. - Muidugi.
Teie maja on väga kena. - Aitäh. Ilmselt on jah.
Otsime sulle midagi juua. - Jah.
Mu naine on oma kokteilidega väga rahul.
Võid talle väljakutse esitada. - Olgu.
Kullake?
See on Claire, mu uus assistent. Claire, see on mu abikaasa.
Genevieve.
Meeldiv tutvuda, Genevieve.
Proovi Genny Mojitosid.
Lane, kuidas läheb? - Tšau.
Kuidas su isal on? - Enam-vähem.
Kas tohib?
Ole ettevaatlik.
Joogid. Mida keegi sooviks?
Meil on kõike. - Ma võtan ühe Mojito.
Kohe saab.
Ja sina, Claire?
Sama.
Kas ma saaksin veel? - Muidugi.
Aitäh.
Niisiis, Claire...
Ole aus. Mis tunne see on? - "Ole aus".
Scotti assistent olla? - Sa ei pea sellele vastama.
Kallis, ära valmista mulle külalise ees piinlikkust.
Anna mu abikaasale andeks. Me ei aruta tegelikult kodus tööasju.
Miks nii?
Hea küsimus. Miks me kodus tööasju ei aruta?
Kas sa oled suhtes?
Ma käisin küll kellegagi, aga...
tuli välja, et ta oli ebasiiras sitapea.
Kahju kuulda.
Kas te rääkisite oma kutiga tööst?
Kutiga? Ei, mitte eriti.
Nii peakski olema. Kõik on omal kohal, tervislikum.
Genevieve tahab neid pidusid korraldada.
Kui see oleks minu teha, ei tooks ma kunagi tööd koju.
Noh...
Mul on väga hea meel, et tõite.
Terviseks!
Mida sa Genevieve'ist arvad? - Mis mõttes?
Ta on nii klišeelik trofeenaine, et see on lausa totter.
Vist jah. - Seda võib välja öelda.
Peame kõik teda tahtma. Kui see oleks minu teema, kepiksin teda pikemalt mõtlemata.
Selleks ta ongi. Nagu see maja.
Peaksime maja keppima?
Ei, maja... noor kuum naine.
Crane näitab nii, et tal on unistuste elu.
Kui kaua nad koos on olnud?
Ma ei tea. Ta esimese naise kadumisest vist.
Kadumisest? - Jah.
Lõpuks tunnistati ta surnuks.
Kas ta oli... - Noor ja kuum?
Ei.
Vana ja rikas.
See on mu abikaasa.
Mu abikaasa...
Jäta mind rahule.
Peame rääkima. - Kas sa jälitad mind?
Ütlesid, et käid pühapäeviti siin.
Ma tahan üksi olla. - Ei taha.
Ära ütle mulle, mida ma tahan!
Olgu, sul on õigus. See oli vale.
Sa pead minema.
Ma lähen hulluks. Sa ei vasta mu kõnedele.
Huvitav, miks.
Miks sa tulid? Meid võidakse näha.
Tean, ma ei mõelnud. - Ja nüüd me peidame?
Ma pole selline. Ma pole kõrvalsuhetes.
Mina ka mitte. - Ole nüüd, Eve.
Või peaksin ütlema Genevieve? Valetasid isegi oma nime kohta.
Mu ema kutsus mind alati Eve'iks.
See tuli lihtsalt välja, kui sinuga kohtusin.
See olen päris mina.
Palun.
Claire. - Mida?
Anna andeks.
Olen püüdnud leida võimalust oma olukorrast rääkida.
Pead silmas abielu. - Olin noor, kui kohtusime.
Ja mõnda aega see toimis, aga asjad muutuvad.
Ta tüdines minust.
Oleme aastaid erinevaid elusid elanud.
Eile küll nii ei paistnud.
Selleks ma vaid kõlbangi, näitamiseks.
Me magame harva ja kui, on see vale. - See ei loe. Sa oled abielus!
Ma pole ta abikaasa. Olen suveniir.
Asjake, millega uhkustada.
Kas ta teab korterist?
Jah, aga arvab, et üürin seda välja.
Sain selle oma vanematelt ja hoian alles,
sest see on ainus päris minu asi.
Ja mugav koht, kuhu armukesi viia.
See muutus sinuga. - Sest ma olen teistsugune.
Sa tead, et meie vahel on midagi.
See pole enam pealiskaudne. Ma ei tea, kas üldse oli.
Claire, ma... ma olen sinusse armumas.
Claire!
Scott Lähme lõunale.
Kohe.
Hästi tehtud, Claire.
Konservitehase arendamine on suurepärane projekt.
Olen just seda otsinud.
Tead, millise hoone üle kõige uhkem olen?
Seda pole siit näha. Annan sulle vihje.
225 Shady Grove Foxtonis.
Sotsiaalmaja.
Teine Võimalus. - Jah.
See sotsiaalmaja oli mu esimese naise kireprojekt,
ja sai minu omaks ka.
Annabelle pani sellesse kogu oma hinge.
Ta oleks kindlasti tahtnud, et ta sinna maetaks. See on...
püha maa, mõistad?
Olen väga tänulik...
teile mõlemale.
Kui mu pere suri, sattusin pahandustesse ja hoolekandesüsteemi.
Kui välja sain, oli Teine Võimalus...
mu kodu, kui seda tõesti vajasin.
Kas sul oli eile lõbus?
Jah.
Mis mulje Genevieve sulle jättis?
Su naine? Ta on väga kena.
Väga kena.
Öeldakse, et armastus on tapvam kui tuli.
Kaks korda kuumem...
kümme korda hävitavam.
Noore naisega abielus olemine on väga huvitav.
Oleksid pidanud nägema, kuidas ta mind vaatas.
Justkui ma tähendaks kõike.
Nüüd ma isegi ei tea, millega ta tegeleb.
Ilmselt magab kellegi teisega.
Aga sellest pole midagi, sest...
mis ka ei juhtuks...
ma ei lase tal minna.
Tead miks, Claire?
Kui kaotan Genevieve'i...
võidakse hakata jahtima mu tõeliselt väärtuslikku vara.
Ma ei arvanud, et sinust kuulen. - Mina ka mitte.
Mis muutus?
Kas ma tohin kuumust süüdistada? - Jumal tänatud kuumuse eest.
Ta ei austa sind.
Nimetas sind oma varaks.
Üllatusin, kuidas see mind pahandas.
Tundsin end halvasti, et ei saanud sind kaitsta.
Armas, aga mind pole vaja kaitsta.
Kaitsen kõiki, keda armastan.
Sul oli õigus.
See polnud pealiskaudne.
Mida me nüüd teeme?
Peame ettevaatlikud olema. See võib inetuks minna.
Scott Crane'ile ei meeldi kaotada.
Mulle ka mitte.
Eve Bassein? 10?
Unustasin öelda, lähen homme linnast välja.
Kuhu? - Seattle'isse. Igavad koosolekud.
Olgu. Kas sa hakkad mind igatsema?
Võib-olla.
Kindlasti.
Vabandust.
Tule, basseinil on vinge vaade.
Issand jumal.
Pask jutt! Sa valetad.
Tahad mind endast välja ajada.
Kuidas sa julged? Kuidas tema julgeb?
Kelleks ta ennast peab? Ma...
Ei. Sa oled kodus.
Mitte praegu.
Ei, ei. Püsi paigal.
Jätad talle teate?
Scott...
Mine koju.
Kuuled temast, kui ta midagi vajab.
Tere, Scott, Claire siin.
Olen nüüd kodus, aga kui vajad midagi, ükskõik millal,
siis olen olemas.
Tšau.
Scott Crane ma tean
Eve siin. Jätke teade.
Scott?
Scott, Claire siin.
Scott?
Oled sa temast kuulnud?
Pärast eilset mitte.
Mis toimub?
Midagi. - Kõik korras?
Sa paistad täna hommikul veider.
Kõik on korras.
Kuule, Claire...
tahan oma suhtumise pärast vabandada.
Olen töö ja isa pärast stressis ja... elasin seda sinu peal välja.
Aitäh.
Kas Scott on siin?
Ei. Ma ei tea, kus ta on.
Scott on su peale pahane? Kui sa tegid midagi, tunnista seda.
Ta vihkab vabandusi.
Aitäh.
Jah. - Olgu.
Tere! - Tere, kuidas läheb?
Olen uurija Parker, tulin Teddy juurde.
Aitäh.
Claire?
Räägime korraks?
Claire, see on uurija Parker. Hr Crane'i assistent, Claire Valens.
Aitäh, Teddy. Jätad meid omavahele?
Võtke istet.
Kas te mängite?
Mida?
Tennist. - Ei.
Tegelete spordiga?
Kikkpoksiga.
Kikkpoksiga? Vapustav.
Millal te hr Crane'i assistendiks hakkasite?
Mõne nädala eest.
Kas temaga on kõik korras?
Tõtt-öelda ma ei tea. Millal te temast viimati kuulsite?
Eile kella kolme ajal.
Ta lahkus varem.
Kas see on ebatavaline?
Jah, kui tal pole just pärastlõunaseid kohtumisi.
Kas oli?
Ei. Mina polnud talle ühtegi graafikusse pannud.
Kas kuulsite temast pärast seda?
Noh... - Vabandust, et hilinesin.
Topeltespresso.
Oi, tere.
Tere. - Tšau.
Te tunnete teineteist? - Veidi.
Tegelikult mitte.
Kumb siis? Veidi või tegelikult mitte?
Oleme varem kohtunud, tegime dringid.
Claire ütles, et Scott Crane lahkus eile kella kolme ajal.
Ja olite just ütlemas,
kas olete temast pärast seda kuulnud.
Jah, ta saatis mulle eile õhtul sõnumi.
Mis kella ajal?
Umbes kaheksa.
Mida ta ütles?
Mis siin toimub?
Koristaja leidis täna hommikul märke
võimalikust kuritööst hr Crane'i magamistoas.
Verd, rüseluse jälgi. Võtame seda kui võimalikku kuritööpaika.
Me pole veel kindlad, et see on hr Crane'i veri,
kuid see vastab ta grupile.
See pole võimalik. Ma käisin eile õhtul seal.
Te käisite eile õhtul ta majas?
Ütlesite, et nägite teda viimati kell kolm kontoris.
Jah, õigus.
Hiljem läksin sinna, teda polnud.
Kuidas te teate?
Ma läksin sisse.
On teil võti?
Ei. Uks oli lahti.
Lukust lahti?
Mitte täielikult suletud. - Praokil?
Kas see on tavaline, et käite kutsumata ta majas?
Või oli teil kutse?
Ei.
See pole tavaline või teil polnud kutset?
Mõlemat! - Claire, tean, et see on raske.
Oled kindlasti oma bossi pärast mures ja enne kui järje kaotame,
räägi meile tema sõnumist.
Mis seal kirjas oli?
Seal oli kirjas: "Ma tean." See oli viimane sõnum, mille sain.
"Ma tean."
Mida see tähendab? Mida ta teab?
Ma arvan, et see tähendab, et ta teab, et olen...
ta naisega maganud.
Topeltespresso oli hea mõte. Siin võib aega minna.
Claire, mis toimub? Scott on kadunud?
Ta koristaja leidis ta magamistoast verd.
Issand jumal. - Mis toimub?
Scott on kadunud,
ta magamistuba oli verd täis. - Ma ei öelnud seda.
Kas arvatakse, et ta on surnud?
Me pole kindlad.
Vabandust, aga me pole praegu mitte milleski kindlad.
Kas keegi teist on Lane Baxter Smith?
Jah, mina. - Sooviksime teiega rääkida.
Muidugi.
Siiapoole.
Claire? - Tulen kohe tagasi.
Tšau. Kas keegi ütles sulle? Scott...
Ma tean. Lendan täna tagasi.
Ma olen endast väljas.
Kas politsei rääkis sinuga?
Jah, nad on praegu siin. - Mida sa neile rääkisid?
Mis mõttes? Ma rääkisin tõtt.
Meie kohta? - Jah.
Halloo? Halloo?
Jah, olgu. Väga hea. Sa tegid õigesti.
See saab nüüd veidi piinlik olema, aga pole hullu.
Saame hakkama. Anna teada, kui kuuled midagi uut.
Hästi?
Hästi. - Ma armastan sind.
Mina sind ka. Aitäh.
Olgu, lennu number?
Jah. Terminal? Värav?
Selge. Aitäh. Jään sulle võlgu.
Crane'i abikaasa jõuab keskööl.
Räägime temaga homme või lähme kohe?
Too assistent siia ja mine abikaasale vastu.
Sa küsitlesid Genevieve'i, kui Crane'i esimene naine ära kadus.
Milline ta oli?
Sul on mu aruanne. Ütle sina.
Ta meeldis sulle ja siis ei meeldinud.
Genevieve'i kutsuti siis Eve'iks.
Vaevu täiskasvanud tüdruk keppis vanemat tüüpi toiduahela tipus.
Tal oli motiiv, nii tal kui ka Crane'il. Esimese naise perekonna raha.
Aga sama motiiv oli paljudel teistel.
Crane oli seotud vastikute inimestega.
Ehitusload, ühingud ja nii edasi.
KADUNUD ANNABELLE CRANE
Pean selle puust ja punaseks tegema?
Ja nüüd? - Mis nüüd?
Motiiv. - Ütle sina.
Crane'il ja ta teisel abikaasal on väga selge abieluvaraleping.
Elukindlustust pole. Naine ei saa midagi.
Ja su tüdruksõber, ta assistent?
Ma ei näe ka Claire'ile mingit kasu.
Ta hindab Crane'i, tal läheb tööl väga hästi ja jah ta...
tunnistas, et magas trofeenaisega,
aga ta ei laseks ju selle nimel oma elu potist alla?
Sa omistad noore naise mõistusele loogikat.
Tõesti? - Tõesti.
Selliseid asju ei tohi enam öelda.
Ei, sina ei tohi. Mina ütlen, mida tahan.
Mida nad teevad? Saadavad mu varem erru?
Tšau.
Vabandust, ma ei tahtnud ehmatada.
Mida sa siin teed? Kuidas sa sisse said?
Põiktänavast. Aken oli lahti.
Hõikasin. Arvasin, et kuulsid.
Jätsin selle lahti, sest õhukonditsioneer ei tööta. Miks sa ringi hiilid?
Miks sa lihtsalt... - See pole hea,
kui politsei mind siin näeb.
Rääkisin neile meist. - Ma tean, aga ikkagi.
Nad palusid mul mitte majas ööbida. Nad vaatavad veel kõike läbi, otsivad...
Ma ei tea, mida nad otsivad.
Olen Scotti pärast väga mures.
Mina ka.
Oled või?
Miks sa küsid?
Tunnen end süüdi.
Mina ka.
Juhtunu ei ole kuidagi meiega seotud.
Kas sa rääkisid Scottile meist?
Ei. Kindlasti mitte.
Keegi rääkis.
Sa pead magama.
Jah.
Tead, kust mind leida, kui vaja peaks minema.
Mine esiuksest välja. Hiilimine paistab veel kahtlasem.
Sul on õigus. Meil pole midagi varjata.
Enam.
Kohvi? - Ei, aitäh.
Oled kindel? Ise tegin. See pole tavaline tökat.
Olgu, hästi.
Tere. - Tere.
Claire, võta istet.
On teil Scotti kohta uudiseid? - Ikka kadunud.
Magamistoas toimus tõsine rüselus.
Veri kuulub kindlasti talle.
Vähimal juhul sai ta viga.
Mis tunne see on? Meiesugustele väikestele inimestele ülalt alla vaadata?
Ma pole kunagi nii mõelnud.
Mida te Seattle'is tegite, pr Crane?
Kohtumised. - Millised kohtumised?
Miks Scott endast väljas oli, kui kontorist lahkus?
Ma ei tea.
Võib-olla teie kõrvalsuhte pärast?
Ei. - Miks mitte?
Ta poleks lihtsalt lahkunud. Scott oleks mind küsitlenud.
Mida te teate Claire Valensist?
Mida te teada tahate?
Kuulasime pisut maad, Claire,
ja tuleb välja, et sa polegi õiguskaitsele võõras.
Tundub, et su lapsepõlv polnud kerge.
Mu vanemad andsid endast parima.
Su vanemad ja õde surid tulekahjus Powell Avenue projektis.
Elektri... - Ma olen kursis.
See oli kindlasti laastav.
Said just 15.
Kuus kuud hiljem arreteeriti sind süütamise eest
milles hoone üürileandja...
Mõtlete liigkasuvõtjat. - ...sai tõsiseid põletusi.
Tahtsid talle viga teha?
Ei.
Nii sa tookord politseile ütlesid. - Nii ütlen ka praegu.
Mu pere suri elektrisüsteemi põlengus, sest hoone ei vastanud normidele.
Võib-olla kui miljonid, mida linn politseile annab,
oleksid tagasi kogukonda läinud, oleksid nad praegu elus.
Said noortevanglast välja, kui olid 18,
siis läksid sotsiaalmajja, on nii?
Nimega Teine Võimalus.
Ja seal kohtusid Scott Crane'iga?
Proua Crane?
Ma ei tea, mida te kuulda tahate.
Claire oli sel õhtul teie pool, kui Scott ära kadus.
Teate küll, miks me küsime.
Claire ei teeks iial Scottile liiga. Ta jumaldab seda meest.
Kas võib öelda, et sul oli Scott Crane'iga kinnisidee?
Ei.
Ta inspireeris sind.
Järgisid ta karjääri, said ta ettevõttesse tööle,
said ta assistendiks. Magasid isegi ta naisega.
Ma ei teadnud, et Eve oli ta naine. - Tõesti?
Ülejäänut paistad küll temast teadvat. - Pole tõsi.
Olgu, mida sa tegid, kui said teada,
et Eve on abielus su bossiga?
Kas sa lõpetasid suhtluse? Rääkisid bossile?
Mida sa tegid?
Su tüdruksõber on abielus su bossiga. Su mentoriga, kellele alt üles vaatad.
Mida sa tegid, kui teada said?
Partner... - See on lihtne küsimus.
Claire, oled praegu suures stressis.
Tahad pausi teha? Jah?
Kiiret pole.
Oota, oota.
Magamistoast leitud juuksed vastavad Claire'i kohvitassi DNA-proovile.
Paaril karval on Crane'i veri.
Ma ju ütlesin. - Läbiotsimisorder? Claire'i korter?
Ei, lähme kohe sinna. Orderi saab hiljem.
Tšau, Manny.
Tšau, kõik kõned läksid kõneposti.
Kus sa oled? - Kodus.
Pead sealt kaduma. - Mida? Miks?
Politsei käis siin.
Neil on sinu kohta infot. Su juuksed mingi mehe veres?
See pole võimalik.
Nad otsivad su kodu läbi.
Mul pole midagi varjata.
Oled kindel?
Tundub, et sind lavastatakse süüdi.
Kui sul pole raha päris advokaadi jaoks, tõmbaksin uttu.
Usu mind. Mul on olnud riiklik kaitsja.
Claire? Uurija Leonard siin.
Claire? Kas me saaksime rääkida?
Okei. Ta meeldib mulle.
Lähen Canali tänavale.
Claire? Arlo siin. See ei ole hea mõte.
Helista mulle tagasi.
Arvad, et Eve saatis politsei mulle kaela?
Sul võis lõbus olla, aga ma ei usalda teda.
Miks?
Ta ei vaata mulle kunagi silma. Igatsen ta korteri omanikku. Tema oli armas.
Mida?
Arvasin, et ta sai selle korteri oma vanematelt.
Ei, ta üürib seda proua Jeffreysilt, kes kolis poja juurde elama.
Millal?
Ma ei tea, eelmisel kuul.
Mul on teenet vaja.
Claire, mis toimub?
Mida sa politseile ütlesid?
Et on hullumeelne arvata, et teeksid Scottile viga.
Aga sa ei saa lihtsalt põgeneda. - Ma tean.
Tean, tahan end üles anda, aga ma kardan. Kas sa viiksid mu ära?
Jaoskonda? Muidugi.
Kus sa oled?
Pargis...
vee ääres.
Kiirusta.
Esiuks lukust avatud
EVE WHITE, korter 725 The Edmond deposiidid
EVE WHITE KINNISVARAMAAKLER
KINNISVARATEENUSED KODU EEST SULARAHA
HELISTAB
Mida sa siin teed?
Miks sul nuga on?
Enesekaitseks. Keegi murdis mu korterisse sisse.
See pole päranduseks saadud.
Claire, sa hirmutad mind.
Kas sa üürisid selle, sest tead, et käin basseinis?
Kui kaua sa mind jälginud oled? - See kõlab paranoiliselt.
Sa tapsid oma abikaasa. Tean, et tapsid.
Aitab! Sina.
Sina olid tol õhtul majas. Mina olin linnast väljas.
Väga mugav. Sina sokutasid mu juuksed sinna ja lavastasid mind süüdi.
Claire, sa käitud ebastabiilselt.
Nagu võiksid mulle haiget teha. Võtame...
Parker?
Jah.
Jäänuga Crane'i köögist.
Võimalik mõrvarelv. - Kas see veidi liiga ilmne pole?
IRONSIDE'I KONSERVITEHAS
Dave kuuleb.
Tere, Dave, Claire Valens siin.
Tere, Claire.
Teie inimesed on siin, viin viimaseid asju ära.
Kõik korras? - Jah, ma teen siin
tehinguaruannet ja mul tekkis küsimus.
Kas sa tunned Eve White'i?
Eve'i? Muidugi.
Kas sa arutasid temaga konservitehase müüki?
Jah.
Kas midagi on valesti?
Olen segaduses. Eve ütles, et ühendab mind ostjaga.
Kas tema ei saatnud teid minu juurde?
Claire? - Jah, muidugi.
Tahtsin lihtsalt üle kinnitada...
Aitäh.
Üks vinge koht vee ääres.
Kunagine konservitehas.
Jah, Ironside'i konservitehas.
Sa ei tohiks siin olla, politsei muudkui sõelub.
Ma saan selle eest kinga.
Näed. Kohe pärast mu lahkumist.
Kas sa üürisid selle, sest tead, et käin basseinis?
Kui kaua sa mind jälginud oled?
Aitab!
Mis nüüd? - Pean siit kaduma.
Olgu.
Aitäh.
Ma ei suuda seda uskuda.
On see kindlasti Scotti veri?
Kahjuks küll.
Jäänuga oli puhastatud, aga leidsime Scotti vere jälgi.
Ma lihtsalt...
ei suuda uskuda, et Claire midagi sellist teeks.
Isegi pärast... - Ta mainis kikkpoksimist.
Ta on vist päris hea.
Kas ta ütles veel midagi?
Rääkisin juba.
Püüdsin ta teie juurde tuua.
Ilmselt on parem, et seda ei juhtunud. Me kahekesi jaoskonda sisse jalutamas?
See oleks meediale meeldinud.
Jah.
Jah, keeruline oleks eirata sarnasusi selle ja Annabelle Crane'i juhtumi vahel.
Kui ta esimene naine ära kadus,
oli Scott Crane linnast väljas
ja teie eitasite kõrvalsuhet,
mis teil paistis olevat. - Aga polnud.
Scott oli sel ajal vaid mu mentor.
Kohtusite hr Crane'iga Teises Võimaluses.
Sattusite sinna pärast narkokuritegusid, kuid teil polnud romantilist suhet?
See tekkis hiljem.
Olin talle pärast abikaasa kaotust toeks.
On vaid üks asi, millest ma veel aru ei saa.
Kui palju te ohvriga suhtlesite?
Pean silmas Annabelle Crane'i.
Kas me peame praegu sellest rääkima?
Sain just teada, et mu tüdruksõber mõrvas tõenäoliselt mu abikaasa.
See pole just kõige liigutavam palve, Eve.
Aga ei, me ei pea sellest praegu rääkima.
Väga toetav, partner.
Ole nüüd. Ma ei tahtnud...
Annabelle Crane'i juhtum oli keeruline. Ja mul oli keeruline aeg.
Tean. - Mitte ühtki asitõendit, vaid kõlakad,
ja mu naine oli suremas, aga tegin oma tööd.
Parker, ma ei püüa...
Parker.
Kus?
Lähme.
Järelehüüded
KINDLUSTUSNÕUDE TAOTLUS Susan Parker
Taotlus on tagasi lükatud.
SOTSIAALMAJA MÕRVASKANDAAL Kadunud miljonärist pärijanna
Tundmatu number
Uurija Leonard.
Arlo, ma siin mõtlesin,
kas sa said nime Woody Guthrie poja järgi?
Claire.
Tore, et helistasid.
Niisiis...
said ajutise telefoni? - Lülitan selle välja, kui ära panen.
Saame jaoskonnas kokku.
Ainult nii saame selle lahendada.
Mitte mingil juhul. Ma ei saaks sealt minema.
Leidsime ta, Claire.
Leidsime Scott Crane'i surnukeha.
Ironside'i konservitehasest.
Ta viidi sinna otse pärast tapmist.
Ja siis läks keegi ja pani surnukeha põlema.
Ja mind on ju süütamise eest karistatud.
Näed ju, et Eve lavastab mind süüdi. - Miks ta peaks?
Abieluvaralepingu ja Crane'i surmaga
jääb ta mehe rahast ilma. - Või siis mitte.
Mis mõttes?
Eve'il pole abieluvaralepingut vaja. Tal on Scotti äridega seoses omad nipid.
Räägi lähemalt.
Pean esmalt asja lähemalt uurima.
Oota, Claire...
JUSTIITSMINISTEERIUM
Olgu.
Siin on ajakava, mille oleme siiani kokku pannud.
Scott avastab, et ta uus assistent Claire
PROKURÖR
magab ta naisega.
Scott saadab Claire'ile sõnumi: "Ma tean."
Claire läheb Lyftiga Scotti poole, nad vaidlevad,
tekib rüselus, Scott tapetakse.
See on mõrvarelv? - Crane'i köögist.
Leidsime selle Claire'i korterist. Puhastatud, aga mitte piisavalt.
See polnud plaanitud.
See oli kiremõrv, mida õhutas Claire'i mõistmine,
et ta kaotab kõik. Oma töö, mentori, kallima...
Seejärel viib Claire surnukeha Scotti autoga Ironside'i konservitehasesse.
See on Claire'i nõuande järgi tehtud Scotti hiljutine ost.
Sadama-alani välja?
Viis surnukeha üksinda? - Tugev tüdruk. Kikkpoksija.
Seejärel viib ta auto tagasi, sõidab taksoga koju...
Lyftiga.
Ta kasutas Lyfti.
Kui pikk aeg on kahe Lyftisõidu vahel?
44 minutit ja 36 sekundit.
Numbrid on tema teema. Ta on suur lotosõber.
Kas Valensil on piisavalt aega, et Crane tappa,
surnukeha Ironside'i viia ja tagasi koju jõuda?
Vaevu. - Mis tähendab, et jah.
Uurija sõitis teekonna 3 korda läbi.
Neli. Iga kord jõudsin väga napilt.
Tõde hakkab selguma, Claire satub paanikasse, läheb tagasi,
paneb asitõendite hävitamiseks surnukeha põlema.
Tal on küll süütamisega oma ajalugu.
Õigus. Ta pani põlema oma üürileandja, Jacob Smithi maja.
Teadmata, et mees on majas.
Nii ta väidab. - Kohtunik uskus teda tol ajal.
Jacob Smith jäi ellu ja ta polnud süütu ohver.
Ta hoone ei vastanud normidele.
10 inimest suri, sealhulgas Claire'i vanemad ja 17-aastane õde.
Sa võiksid advokaadiks hakata.
Kurjategijate kaitsmise eest makstakse hästi.
Esitan fakte. - Ja praegune naine, Genevieve,
on samal ajal mugavalt linnast väljas?
See pole ka kuigi mugav. Abieluvaralepingu ja mehe testamendi järgi
vajab ta oma eluviiside jätkamiseks uut sponsorit.
Alibi? - Korralik.
Valens pole ühendust võtnud?
Mina küll ei tea,
aga talle meeldib Arlo rohkem kui mina.
Olete temast kuulnud?
Ei, proua.
Seis, seis.
Olen pikalt oodanud. Kas ma sain päikesepõletuse?
Pidin veenduma, et oled üksi.
Miks sa tulid?
Mul on omad kahtlused.
Missugused?
Räägi sina esimesena.
Tule.
Leidsin Eve'i korterist hunniku visiitkaare.
Ta ei maininud, et tegeleb kinnisvaraga.
Eve on suhelnud paljude inimestega,
kes on oma kinnisvara Crane Corporationile müünud.
Mis siis? See on ta abikaasa ettevõte.
Scott ei teadnud sellest midagi. Näiteks.
Ironside'i konservitehas. Eve ootas,
kuni oli kindel, et kuulen teda ja andis siis vihje.
Ma rääkisin sellest Scottile. Scott ostis koha ära.
See on vaid üks näide. Ta on seda aastaid teinud.
Miks?
Vahendustasu.
Müüja maksab talle protsendi
pärast müügitehingut.
Nägin ta pangaväljavõtet.
Ta on aastaid raha kogunud.
Võib-olla sai Scott teada, ta vihastaks.
Ta tahab kõike kontrollida.
Võib-olla see tuli välja, kui Eve talle meist rääkis.
Jah, olgu, see on huvitav teooria,
kuid see ei muuda Eve'i alibit, mis on kaljukindel.
Oled kindel, et ta tagasi ei hiilinud? - Täiesti.
Meil on salvestised temast linnast väljas.
Siis peab keegi veel seotud olema. - Jah.
Jah, Claire. Kaasosaline nagu sina.
Mida?
Prokuratuur väidab seda, kui see on su kaitse.
Isegi kui saad seda tõestada. Parimal juhul kaotate Eve'iga mõlemad.
Tahad öelda, et minuga on kõik?
Võib-olla mitte.
Tule.
Mida sa Annabelle Crane'i kadumisest tead?
Scotti esimese naise? Eriti midagi.
Arvan, et Scott ja Eve tapsid ta.
Mida? Et koos olla?
Ja raha pärast.
Su boss kipub kiitlema, et on ennast ise üles töötanud,
aga tol ajal oli tal alustamiseks sularaha vaja
ja suur osa sellest tuli Annabelle'ilt.
See oli päritud raha. Niisiis, Annabelle kaob ära.
Mu partner Parker oli peauurija.
Ta enda naine oli suremas.
Tal oli luuvähk.
Ta oli meeleheitel, aeg ja raha hakkasid otsa saama.
Arvan, et Crane andis talle pistist, et juhtum vaka alla jääks.
Olen asja kõvasti uurinud ja aruannetes on kõik kirjas.
Välja arvatud väikesed vihjed, mis moodustavad suure terviku.
Parker viis oma naise teise haiglasse.
Eksperimentaalravi.
Kindlasti väljaspool ravikindlustusulatust.
Ja ta naine suri ikkagi.
See murdis ta.
Tundmatu number Sissetulev kõne
Parker.
Tere, uurija. Claire Valens siin.
Claire.
Tore, et helistasid. - Peame kohtuma.
Hästi, kus sa oled?
Toome su vaikselt jaoskonda.
Kohtume surnukeha peidukohas. - Mõtled konservitehast?
Millal? - Mitte see surnukeha.
Scott rääkis mulle enne surma kõik ära.
Tean, et teil oli kokkulepe. Ehk jõuame samasugusele kokkuleppele.
Ma ei tea, millest sa räägid.
Ma ei sõlmi kokkuleppeid.
Sõlmid ikka. Tunni pärast.
See peab tema olema.
On ju? Eve'i kaasosaline? Parker tappis Scotti.
Pistis on üks asi, mõrv hoopis teine.
Parkeril on omad deemonid, aga olen temaga palju aega koos veetnud...
Ma ei tea.
See on tema.
Tšau, mis uudist?
Higistan siin aasta kuumimal õhtul.
Ja sul? - Sama.
Parker? Oled seal?
Jah, ma olen alati siin.
Ära täna tööd tee, eks? Saa keppi või midagi.
Mine vaata filmi. Midagi lolli ja naljakat.
Vähemalt on seal õhukonditsioneer.
Jah, olgu.
Ma polnud sinus alguses kindel.
Sa ärritad mind ikka, aga...
sa oled hea partner.
Aitäh.
Ta ei tule. Ta ei jäänud uskuma.
Oota.
See on tema.
Kuhu ta läheb?
Ma vist tean.
Olgu.
Läksime.
TEINE VÕIMALUS EDU VUNDAMENT
Uskumatu, et olen siin tagasi. - Halvad mälestused?
Crane oleks võinud selle koha maatasa teha.
Ta esimene abikaasa on ilmselt siia maetud.
See, kuidas Crane sellest rääkis... Annabelle pani siia kogu oma hinge.
Ta ütles...
et Annabelle oleks tahtnud, et ta siia maetaks. Nimetas seda pühaks maaks.
See oli väga õudne.
Peaksime minema.
Mida? Me ei lähegi välja?
Saan sellest temaga mujal rääkida.
Kui me ootame, keerutab ta end välja ja mina lähen vangi.
Sul pole siin turvaline. - Mul pole praegu kusagil turvaline.
Mida sa tegid?
Ta püüdis mind aidata.
Tegi oma tööd.
Jah.
Kas sa tapsid Scotti ka?
Siin.
Jessas.
Arvasin...
Et ma olen surnud?
Tapsin just oma partneri. Sina lahenda see probleem.
Tapsid oma partneri?
Ta sai aru. Tüdruk on viimane lahtine ots.
Ta pole lihtsalt lahtine ots.
Oi ei, kullake. See on sinu jama, mitte minu.
Sina tulid minu jutule. Abikaasa on surnud, tuleb ära koristada.
Ähvardasid mu mineviku päevavalgele tuua.
Nüüd on üks hea politseinik surnud. Nii et plaan on järgmine.
Ta võrgutas uurija Leonardi, kellest sai kaasosaline.
Rumal, aga ta on kõigest poiss.
Ta tapab mehe ja kaob.
Ära minu peale küll looda. Annabelle Crane'iga said ju hakkama.
On aeg uuesti käsi määrida.
See on nagu rattasõit.
Lase teda.
Persse.
Sa ei teinud nalja.
Sa armastadki seda libu.
Lane?
Mis nüüd? Pean ise su musta töö ära tegema?
See olid sina.
Sina tapsid Scotti.
Sa saatsid mulle Scotti telefonilt sõnumi.
Scott kasutas alati suurtähti,
ma tean
kirjavahemärke. Sina mitte.
Muidugi märkasid sa seda, sa närviline kompulsiivne libu.
Vihkasid teda nii palju, et ta tappa. - Ilmselt küll.
Aga tema on kõigest boonus.
Eelroog.
Millele?
Sinu tapmisele.
Miks?
Sest sain su töö endale?
Oi, kullake.
Sa pole kuigi terav pliiats.
Ma vihkasin seda tööd.
Crane oli kohutav.
Ei, ei, vaata...
ma tapan su, sest...
sa hävitasid mu isa elu.
Su isa?
On Jacob Smith.
Vähemalt saan nüüd isaga rohkem aega veeta.
Ta ei jää nooremaks ega saa tervemaks.
Ta on Saint Mark'sis. - Haiglas?
Me pole sõbrad.
Üürileandja sai tõsiseid põletusi.
Said just 15. Tahtsid talle viga teha?
Ei.
Ma ei teadnud, et ta kodus oli.
See oli minu maja, mille 15-aastaselt põlema panid.
Su isa oli liigkasuvõtja...
kelle pärast mu pere surnuks põles.
Mu isa andis teiesugustele odava elukoha.
"Teiesugustele".
Jah.
Ütlesin välja.
Noh...
Claire...
oli tore.
Kelle mõte oli mind süüdi lavastada?
Minu.
Olen püüdnud aastaid Scott Crane'i käest põgeneda.
Põgeneda? Sul oli päris hea elu.
Ma ei tahtnud seda.
Ta lubas, et minust saab võrdne partner abielus, äris, kõiges.
Aga ta ei suutnud.
Ta pidi kõike kontrollima. Niimoodi, et ma lämbusin.
Ja teenisid kõrvalt miljoneid.
Ma ei taha kõrval olla.
Lane oli alati nii keevaline.
Lihtsasti... - Manipuleeritav?
Juhitav...
kuhu vaja oli.
Kohe, kui su CV ettevõtteni jõudis...
tekkis tal kinnisidee.
Ta tegi kõik, et sind värvata, et sind tööle võetaks.
Tema kinnisidee sinuga...
oli mu ainus võimalus.
Milleks?
Vabaks saada.
Pakkusin talle tehingut.
Kui ta Scottist lahti saab, on tal ideaalne võimalus sind süüdi lavastada.
Su elu hävitada, isa eest.
Ma ei plaaninud... sinusse armuda.
Ma ei lasknud Parkeril sind tappa, kas see ei loe midagi?
Me leiaksime lahenduse.
Saame koos põgeneda.
Ma armastan sind, Claire.
Ma armastan sind ka.
Mida iganes sa teha tahad...
see on sinu valik.
Aitab sellest manipuleerimisest.
Sa ei saa mind enam ära kasutada.
Miljonäri naise karistus 20 aastat kuni eluaegne
Kinnisvaramagnaadi Scott Crane'i naine on süüdi esimese astme mõrvas.
Aitäh.
Palun, proua advokaat.
Ja palun väga.
KESKLINNA POLITSEI KAHJUDE OSAKOND
Vau, see on...
Vau.
Oled iga senti väärt.
See on vähim, mida linn sai teha, kui kõige tunnustatum politseinik
sind külmavereliselt mõrvata tahtis. - Peaaegu mõrvaski.
Mis sul plaanis on?
Puhkus? Ümbermaailmareis?
Tegelikult...
huvitab mind kinnisvara.
Tubli.
Mul on alati suured eesmärgid olnud...
ja nüüd on mul vahendeid.
Mul on üks klient, kellel on maja vee ääres.
All on äripinnad ja üleval korterid. Uhiuus.
Tal on pereprobleemid, tahab selle kiiresti maha müüa.
Oled huvitatud?
Kõlab hästi. Tee sissejuhatus ära.
Kuule,
kas sellel on bassein?
Tark mees hoiatas mind kunagi, et armastus on tapvam kui tuli.
Kaks korda kuumem, kümme korda hävitavam.
Aga teate, mis? Mul pole sellest midagi.
Sest mina olengi see pagana tuli.
Tõlkinud: OÜ Kriksadull